Minden alapképzési szakon, tehát a WJLF esetében Pedagógia, a Szociális munka, vagy a Környezettan alapképzési szakokra jelentkezőknek a felsorolt tárgyak közül egyet emelt szinten kell teljesíteni. Az emelt szintű érettségi helyett az oklevél eredménye alapján kap felvételi pontot az, aki rendelkezik felsőfokú oklevéllel. Azok, akik még a két szintű rendszer előtt érettségiztek, kiválthatják az emelt szintű érettségit egy felsőoktatási felvételi szakmai vizsgával.
A hitéleti képzési területen saját belső felvételi eljárásunk van, itt nem kizáró tényező a felvételnél az emelt szintű érettségi hiánya.